
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 141 

12 Ιουλίου 2006 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 129 

Οργάνωση και λειτουργία του Ινστιτούτου Νεολαίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 17 παρ. 8 του ν. 3369/2005 «Συστημα- 
τοποίηση της δια βίου μάθησης και άλλες διατάξεις» 
(Α' 171). 

β) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

γ) Του άρθρου 1 παρ. 4 του ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις» (Α' 38). 

2. Την υπ’ αριθμ. ΔΙΔΚ/Φ. 1/2/6139/23.4.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

3. Την υπ’ αριθμ. 37930/ΔIΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432). 

4. Το γεγονός ότι από την έκδοση του διατάγματος 
αυτού προκαλείται δαπάνη ύψους 41.000 ΕΥΡΩ περίπου, 
που θα βαρύνει τον προϋπολογισμό του Ινστιτούτου 
Νεολαίας και θα αντιμετωπίζεται από την επιχορήγηση 
του Ινστιτούτου αυτού, από τον προϋπολογισμό του 
Υπουργείου Εθνικής Παιδείας και Θρησσκευμάτων (Ειδ. 
Φ. 19-630 «Γενική Γραμματεία Νέας Γενιάς»). 

Επίσης, προκαλείται, επί του ανωτέρω προϋπολογισμού, 
δαπάνη από την εκπόνηση μελετών, την εκτέλεση προ¬ 
γραμμάτων, τη σύναψη συμβάσεων μίσθωσης έργου, την 
παραγγελία δημοσκοπήσεων κλπ., για την εκπλήρωση των 
ειδικότερων σκοπών του Ινστιτούτου. Η δαπάνη αυτή, που 
εξαρτάται από πραγματικά γεγονότα, θα συγχρηματοδο- 
τείται κατά κύριο λόγο από κοινοτικά προγράμματα. 

5. Την υπ’ αριθμ. Δ/67/27.2.2006 γνωμοδότηση του 
Συμβουλίου της Επικράτειας, μετά από πρόταση της 
Υπουργού Εθνικής Παιδείας και Θρησκευμάτων και των 
Υφυπουργών Εσωτερικών, Δημόσιας Διοίκησης και Απο¬ 
κέντρωσης και Οικονομίας και Οικονομικών, αποφασί¬ 
ζουμε: 


Άρθρο 1 

Ειδικότεροι σκοποί 

Το Ινστιτούτο Νεολαίας, ο σκοπός του οποίου προσ¬ 
διορίζεται στο άρθρο 17 παρ. 2 του ν. 3369/2005, ανα¬ 
λαμβάνει τη διαχείριση των Ευρωπαϊκών Προγραμμάτων 
για τη Νέα Γενιά και τη λειτουργία της Κάρτας Νέων 
ΕυΒΟ<26. Ακόμη, αναλαμβάνει την εκπόνηση ειδικών 
μελετών, καθώς και την εκτέλεση προγραμμάτων και έρ¬ 
γων που του αναθέτει η Γ ενική Γ ραμματεία Νέας Γ ενιάς 
του Υπουργείου Εθνικής Παιδείας και θρησκευμάτων. 

Άρθρο 2 

Συγκρότηση - Αρμοδιότητες 
Διοικητικού Συμβουλίου 

1. Το Διοικητικό Συμβούλιο του Ινστιτούτου Νεολαίας 
ορίζεται από τον Υπουργό Εθνικής Παιδείας και θρη¬ 
σκευμάτων και απαρτίζεται από πέντε μέλη. Η θητεία 
των μελών του είναι τριετής. Τα μέλη του Διοικητικού 
Συμβουλίου προέρχονται από επιστήμονες ή προσω¬ 
πικότητες αναγνωρισμένου κύρους σε θέματα σχετικά 
με τους σκοπούς του Ινστιτούτου Νεολαίας. Με την 
απόφαση συγκρότησης ορίζονται ο πρόεδρος του Δι¬ 
οικητικού Συμβουλίου και ο αναπληρωτής του. Με την 
ίδια απόφαση ορίζεται και ο Γραμματέας του Δ.Σ. από 
υπαλλήλους αποσπασμένους στο Ινστιτούτο. 

2. Το Διοικητικό Συμβούλιο είναι το ανώτατο συλλο¬ 
γικό όργανο του Ινστιτούτου και αποφασίζει για κάθε 
θέμα που αφορά στην οργάνωση, στη διοίκηση και στη 
διαχείριση των πόρων του. Το Διοικητικό Συμβούλιο 
ασκεί ιδίως τις εξής αρμοδιότητες: 

α) Διαμορφώνει την πολιτική του Ινστιτούτου βάσει 
των εκάστοτε προγραμμάτων που σχεδιάζονται από τη 
Γ ενική Γ ραμματεία Νέας Γ ενιάς και την Ευρωπαϊκή Επι¬ 
τροπή και αναθέτει σε επιστήμονες που προσλαμβάνει 
ή σε τρίτους την εκτέλεση των προγραμμάτων ή των 
μελετών ή των άλλων δραστηριοτήτων. 

β) Αποφασίζει για την οικονομική αξιοποίηση των απο¬ 
τελεσμάτων των προγραμμάτων. 

γ) Καταρτίζει τον εσωτερικό κανονισμό λειτουργίας 
του Ινστιτούτου. 

δ) Εγκρίνει τον προϋπολογισμό, απολογισμό και ισο¬ 
λογισμό του Ινστιτούτου. 

ε) Αποφασίζει για τις αναγκαίες προμήθειες του Ιν¬ 
στιτούτου. 

στ) Αποφασίζει για την πρόσληψη του προσωπικού 
με συμβάσεις για υλοποίηση προγραμμάτων που ανα¬ 
τίθενται στο Ινστιτούτο. 

ζ) Προτείνει για απόσπαση το αναγκαίο προσωπικό 
από το Δημόσιο και Φορείς του Δημοσίου Τομέα με τη 
διαδικασία της παρ. 7 του άρθρου 17 του ν. 3369/2005. 

η) Αποδέχεται δωρεές και πάσης φύσεως οικονομικές 
ενισχύσεις και καθορίζει τους όρους αποδοχής. Απο¬ 
νέμει σε πρόσωπα που συμβάλλουν καθ’ οιονδήποτε 
τρόπο στην εκπλήρωση των σκοπών του Ινστιτούτου 
και ανάλογα με την προσφορά τους τιμητικές διακρί¬ 
σεις, καθώς και τον τίτλο του χορηγού, δωρητή ή ευ¬ 
εργέτη. 

θ) Ασκεί κάθε άλλη αρμοδιότητα που προβλέπεται 
από επί μέρους ειδικές διατάξεις. 

3. Το Διοικητικό Συμβούλιο μπορεί με απόφασή του, 
ύστερα από εισήγηση του Προέδρου να εκχωρεί αρ- 
μοδιότητές του στους Προϊσταμένους των επί μέρους 
υπηρεσιακών μονάδων του Ινστιτούτου. 

4. Ο Πρόεδρος του Διοικητικού Συμβουλίου του Ιν- 
στούτου ασκεί ιδίως τις εξής αρμοδιότητες: 

α) Εκπροσωπεί το Ινστιτούτο ενώπιον κάθε Δημόσιας 
ή Δικαστικής Αρχής, καθώς και έναντι παντός τρίτου. 

β) Προεδρεύει του Διοικητικού Συμβουλίου, καταρτίζει 
την ημερήσια διάταξη, μεριμνά για την ύπαρξη των σχε¬ 
τικών εισηγήσεων των θεμάτων της ημερήσιας διάταξης 
και για την υλοποίηση των αποφάσεων αυτού. 

γ) Ασκεί κάθε άλλη αρμοδιότητα που προβλέπεται 
από επί μέρους ειδική διάταξη νόμου ή εκχωρείται από 
το Διοικητικό Συμβούλιο. 

5. Ο Πρόεδρος του Διοικητικού Συμβουλίου του Ιν¬ 
στιτούτου όταν δεν υπάρχει, απουσιάζει ή κωλύεται, 
αναπληρώνεται στα καθήκοντά του από τον αναπλη¬ 
ρωτή του. 

Άρθρο 3 

Οργανωτική δομή - Διάρθρωση 

1. Το Ινστιτούτο Νεολαίας συγκροτείται από Διεύθυν¬ 
ση, η οποία απαρτίζεται από τα ακόλουθα τμήματα: 

α. Τμήμα Προγραμμάτων 
β. Τμήμα Μελετών - Ερευνών 
γ. Τμήμα Διοίκησης 
δ. Τμήμα Οικονομικής Διαχείρισης 
ε. Τμήμα Ανάπτυξης και Υποστήριξης Πληροφοριακών 
Συστημάτων. 

2. Η Διεύθυνση του Ινστιτούτου Νεολαίας συντονίζει, 
κατευθύνει και καθοδηγεί τα επί μέρους Τμήματα από 
τα οποία συγκροτείται. 

3. Οι αρμοδιότητες των Τμημάτων ορίζονται ως ακο¬ 
λούθως: 

α) Το Τμήμα Προγραμμάτων αποδέχεται, εκτελεί, πα¬ 
ρακολουθεί και υποστηρίζει τα προγράμματα και άλλες 
δραστηριότητες, που έχει αναθέσει η Γ ενική Γ ραμματεία 
Νέας Γενιάς στο Ινστιτούτο. 

β) Το Τμήμα Μελετών - Ερευνών είναι αρμόδιο για 
την εκπόνηση ή την ανάθεση σε τρίτους εκπόνησης 
μελετών, παρακολουθεί τις τάσεις της κοινωνίας, τις 
συμπεριφορές και τις ανάγκες των νέων, εισηγείται θε¬ 
ματικές διερεύνησης, παρακολουθεί την περάτωσή τους 
και μεριμνά για την αξιοποίηση των αποτελεσμάτων. 
Ακόμη, μεριμνά για την έκδοση των δημοσιευμάτων και 
των λοιπών εντύπων του Ινστιτούτου, καθώς και για την 
οργάνωση και λειτουργία της βιβλιοθήκης του. 


γ) Το Τμήμα Διοίκησης είναι αρμόδιο για όλα τα θέ¬ 
ματα διοικητικής υποστήριξης του Ινστιτούτου, υπη¬ 
ρεσιακής κατάστασης του προσωπικού και ιδίως για 
την προώθηση των σχετικών διαδικασιών προκήρυξης 
ή πρόσκλησης εκδήλωσης ενδιαφέροντος για πρόσλη¬ 
ψη προσωπικού με σύμβαση μίσθωσης έργου και την 
κατάρτιση των σχετικών συμβάσεων. Επίσης προωθεί 
τις σχετικές διαδικασίες για απόσπαση υπαλλήλων ή 
λειτουργών ή επιστημόνων - ερευνητών για την στή¬ 
ριξη των επί μέρους υπηρεσιακών οργανικών μονάδων 
του Ινστιτούτου στην άσκηση των αρμοδιοτήτων τους. 
Επίσης, είναι αρμόδιο για τη διοικητική και γραμμα¬ 
τειακή υποστήριξη του Διοικητικού Συμβουλίου, τη δια¬ 
κίνηση της αλληλογραφίας του Ινστιτούτου, την τή¬ 
ρηση του πρωτοκόλλου και αρχείου του Ινστιτούτου, 
τη λειτουργία τηλεφωνικού κέντρου, τον καθαρισμό 
των εγκαταστάσεων του Ινστιτούτου και για κάθε άλλη 
αρμοδιότητα που δεν ανήκει στα άλλα Τμήματα της 
Διεύθυνσης. 

δ) Το Τμήμα Οικονομικής Διαχείρισης είναι αρμόδιο 
για την κατάρτιση και εκτέλεση του προϋπολογισμού 
του Ινστιτούτου, την είσπραξη κάθε εσόδου, τον έλεγ¬ 
χο των δικαιολογητικών, την εκκαθάριση των πάσης 
φύσεως δαπανών, την καταβολή των αμοιβών και των 
εν γένει αποζημιώσεων του προσωπικού του Ινστιτού¬ 
του και την καταβολή των υπέρ τρίτων κρατήσεων, 
την προώθηση των διαδικασιών για την προμήθεια των 
αναγκαίων υλικών και εφοδίων. Την οικονομική διαχεί¬ 
ριση των επί μέρους προγραμμάτων που ανατίθενται 
στο Ινστιτούτο. Την τήρηση των αναγκαίων βιβλίων και 
στοιχείων, σύμφωνα με τον Κώδικα Φορολογικών Στοι¬ 
χείων καθώς και κάθε άλλη αρμοδιότητα που αφορά σε 
θέματα οικονομικής διαχείρισης. 

ε) Το Τμήμα Ανάπτυξης και Υποστήριξης Πληροφορια¬ 
κών Συστημάτων είναι αρμόδιο για την εν γένει μηχα¬ 
νοργάνωση όλων των Υπηρεσιών του Ινστιτούτου και 
την υποστήριξη αυτών στις δραστηριότητές τους (επι¬ 
στημονικές και διοικητικές σε θέματα πληροφορικής). 

Άρθρο 4 

Οικονομική Διαχείριση 

1. Τα έσοδα του Ινστιτούτου Νεολαίας, από οποιαδή¬ 
ποτε πηγή και αν προέρχονται, κατά τα προβλεπόμενα 
στην παράγραφο 5 του άρθρου 17 του ν. 3369/2005 
κατατίθενται σε έντοκο Λογαριασμό Τράπεζας και η 
διαχείρισή τους γίνεται με εντολή του Διοικητικού Συμ¬ 
βουλίου από τον Διευθυντή του Ινστιτούτου και τούτου 
κωλυομένου από τον Προϊστάμενο του Τμήματος Οικο¬ 
νομικής Διαχείρισης. 

2. Ο έλεγχος των δαπανών διενεργείται με βάση τα 
πρωτότυπα δικαιολογητικά, τα οποία τηρούνται από 
το Τμήμα Οικονομικής Διαχείρισης για κάθε πραγμα¬ 
τοποιούμενη δαπάνη και χωριστά για κάθε μελέτη ή 
πρόγραμμα ή άλλο χρηματοδοτούμενο έργο. 

3. Η οικονομική διαχείριση περιλαμβάνει ετήσια περίο¬ 
δο, η οποία αρχίζει και λήγει με την αρχή και το τέλος 
του ημερολογιακού έτους. Η κατά τη δημοσίευση του 
παρόντος διαχειριστική περίοδος του Ινστιτούτου μπο¬ 
ρεί να παραταθεί μέχρι την 31η Δεκεμβρίου του επόμε¬ 
νου ημερολογιακού έτους, με απόφαση του Διοικητικού 
Συμβουλίου του Ινστιτούτου. Ο ετήσιος απολογισμός και 
ισολογισμός του Ινστιτούτου καταρτίζεται με τη λήξη 
του οικονομικού έτους και υποβάλλεται προς έγκριση 

στον Υπουργό Εθνικής Παιδείας και Θρησκευμάτων, 
μαζί με αναλυτική έκθεση για τα πεπραγμένα του πα¬ 
ρελθόντος έτους και τις προγραμματιζόμενες δράσεις 
για το νέο έτος. 

4. Ο ετήσιος τακτικός έλεγχος των οικονομικών του 
Ινστιτούτου Νεολαίας γίνεται από Ορκωτό Ελεγκτή Λο¬ 
γιστή, τον οποίο ορίζει το Διοικητικό Συμβούλιο, σύμφω¬ 
να με τα προβλεπόμενα στο άρθρο 18 του Προεδρικού 
Διατάγματος 226/1992 (Α' 120). Ο Ορκωτός Ελεγκτής 
Λογιστής υποβάλλει το αργότερο μέχρι τέλους Ιουνίου 
την έκθεση ελέγχου του στο Διοικητικό Συμβούλιο και 
τον Υπουργό Εθνικής Παιδείας και Θρησκευμάτων με 
κοινοποίησή της στη Διεύθυνση Επιθεώρησης Νομικών 
Προσώπων και ΔΕΚΟ της Γενικής Διεύθυνσης Οικονο¬ 
μικών Επιθεωρητών του Υπουργείου Οικονομίας και 
Οικονομικών. Ο Υπουργός Εθνικής Παιδείας και Θρη¬ 
σκευμάτων μπορεί να ζητήσει οποτεδήποτε έκτακτους 
ελέγχους της οικονομικής διαχείρισης του Ινστιτούτου 
που διενεργούνται στην περίπτωση αυτή από Επιθεω¬ 
ρητές του Υπουργείου Οικονομίας και Οικονομικών. Οι 
ίδιοι Οικονομικοί Επιθεωρητές μπορούν να διενεργούν 
ελέγχους στη διαχείριση του Ινστιτούτου κατά τις δια¬ 
τάξεις του άρθρου 2 του ν. 2343/1995. 

5. Οι προμήθειες επιστημονικού εξοπλισμού, επίπλων 
και αναλωσίμων ειδών πραγματοποιούνται με απόφαση 
του Διοικητικού Συμβουλίου, ύστερα από εισήγηση του 
Διευθυντή του Ινστιτούτου ή τούτου κωλυομένου, του 
Προϊσταμένου του Τμήματος Οικονομικής Διαχείρισης. 

Άρθρο 5 
Αποσπάσεις 

Οι ανάγκες του Ινστιτούτου Νεολαίας καλύπτονται με 
αποσπάσεις υπαλλήλων, ή λειτουργών ή επιστημόνων 
- ερευνητών κατά τα προβλεπόμενα στο άρθρο 17 παρά¬ 
γραφος 7 του ν. 3369/2005. Η απόσπαση μπορεί να είναι 
για πλήρη ή μερική απασχόληση με παράλληλη άσκηση 
των κύριων καθηκόντων. Ειδικά, σε όσους αποσπασμέ¬ 
νους ανατίθενται καθήκοντα Προϊσταμένου οργανικής 
μονάδας του Ινστιτούτου η απόσπαση είναι για πλήρη 
απασχόληση. Ο χρόνος απόσπασης θεωρείται χρόνος 
πραγματικής υπηρεσίας στην οργανική θέση για κάθε 
νόμιμη συνέπεια. Η διάρκεια της απόσπασης μπορεί να 
είναι μέχρι και τρία (3) έτη με δυνατότητα ανανέωσης 
για δύο επιπλέον τριετίες, ανάλογα με το αντικείμενο 
και τη θέση απασχόλησης. Η μισθοδοσία του προσωπι¬ 
κού που αποσπάται βαρύνει για όλο το χρόνο απασχό¬ 
λησης τον Φορέα στον οποίο ανήκει οργανικά. 

Αρθρο 6 

Προϊστάμενοι οργανικών μονάδων 

1. Στη Διεύθυνση και στα τμήματα αυτής, όπως ορίζο¬ 
νται στο άρθρο 3 του παρόντος διατάγματος, προΐστα- 
νται υπάλληλοι που έχουν τον Α' βαθμό και προέρχονται 
από τους ακολούθους κλάδους: 

α) Της Διεύθυνσης υπάλληλοι των κλάδων Π.Ε. Διοικη¬ 
τικού - Οικονομικού, Π.Ε. Εκπαιδευτικών, Π.Ε. Μηχανικών 
και Π.Ε. Πληροφορικής. 

β) Του Τμήματος Διοίκησης υπάλληλοι του κλάδου 
Π.Ε. Διοικητικού - Οικονομικού. 

γ) Του Τμήματος Οικονομικής Διαχείρισης υπάλληλοι 
του κλάδου Π.Ε. Διοικητικού - Οικονομικού και, σε περί¬ 
πτωση που δεν υπάρχουν ή δεν επαρκούν, υπάλληλοι 
κλάδου Τ. Ε. Διοικητικού-Λογιστικού. 


δ) Των Τμημάτων Προγραμμάτων και Μελετών - Ερευ¬ 
νών υπάλληλοι των κλάδων Π.Ε. Διοικητικού - Οικο¬ 
νομικού, Π.Ε. Εκπαιδευτικών, Π.Ε. Μηχανικών και Π. Ε. 
Πληροφορικής. 

ε) Του Τμήματος Ανάπτυξης και Υποστήριξης Πληρο¬ 
φοριακών Συστημάτων υπάλληλοι του κλάδου Π.Ε. Πλη¬ 
ροφορικής και, εφόσον δεν υπάρχουν ή δεν επαρκούν, 
υπάλληλοι του κλάδου Π.Ε. Διοικητικού-Οικονομικού ή 
του κλάδου Τ. Ε. Πληροφορικής. 

2. Στους υπαλλήλους που τοποθετούνται προϊστάμε¬ 
νοι σύμφωνα με την προηγούμενη παράγραφο κατα¬ 
βάλλεται το επίδομα ευθύνης προϊσταμένου κατά τις 
διατάξεις του άρθρου 13 του ν. 3205/2003 (Α' 297). 

Άρθρο 7 

Εσωτερικός Κανονισμός 

Μέσα σε έξι (6) μήνες το αργότερο από τη δημοσίευση 
του παρόντος, καταρτίζεται από το Διοικητικό Συμβού¬ 
λιο ο εσωτερικός κανονισμός λειτουργίας του Ινστιτού¬ 
του Νεολαίας, ο οποίος εγκρίνεται από τον Υπουργό 
Εθνικής Παιδείας και Θρησκευμάτων και δημοσιεύεται 
στην Εφημερίδα της Κυβερνήσεως. Με τον εσωτερικό 
κανονισμό λειτουργίας ρυθμίζονται ειδικότερα θέματα 
εσωτερικής οργάνωσης, δομής και λειτουργίας του Ιν¬ 
στιτούτου, στα οποία περιλαμβάνονται ιδίως. 

α) Οι κανόνες λειτουργίας του Διοικητικού Συμβου¬ 
λίου, όπως η κατάρτιση και αποστολή της ημερήσιας 
διάταξης, η απαρτία, η λήψη απόφασης, η τήρηση των 
πρακτικών και κάθε άλλο σχετικό θέμα. 

β) Ο τρόπος λειτουργίας των επί μέρους υπηρεσιακών 
μονάδων του Ινστιτούτου. 

γ) Η διαδικασία επιλογής και ανάθεσης καθηκόντων 
Προϊσταμένων στις οργανικές υπηρεσιακές μονάδες 
του Ινστιτούτου (Διεύθυνση και Τμήματα) και καταβολής 
επιδόματος θέσης ευθύνης. 

δ) Τα καθήκοντα, τα δικαιώματα και οι υποχρεώσεις του 
προσωπικού (αποσπασμένου και με συμβάσεις έργου). 

ε) Η διαδικασία αξιολόγησης των ερευνητικών απο¬ 
τελεσμάτων των προγραμμάτων που κάθε φορά ανα¬ 
τίθενται από τη Γ ενική Γ ραμματεία Νέας Γ ενιάς ή την 
Ευρωπαϊκή Επιτροπή ή από άλλους φορείς. 

στ) Κάθε άλλο θέμα που προβλέπεται από επί μέ¬ 
ρους διατάξεις ή κρίνεται αναγκαίο κατά την κρίση 
του Διοικητικού Συμβουλίου και αφορά στην εσωτερική 
λειτουργία του. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θογο ανά οελίδα. 

Σε μορφή Οθ: 


Τεύχος 

Περίοδος 

ευπο 

Τεύχος 

Περίοδος 

ΕΘΚΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίηΐΒτηεΙ : Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 αυτό ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠ ΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ://ννϊννν.β1.9Γ - 6-ΠΊ3ίΙ: »θάιπ35ΐ6Γ@ε(.9Γ 
















